CELEX: 62011CA0401
Language: hu
Date: 2013-04-11 00:00:00
Title: C-401/11. sz. ügy: A Bíróság (harmadik tanács) 2013. április 11-i ítélete (a Nejvyšší správní soud (Cseh Köztársaság) előzetes döntéshozatal iránti kérelme) — Blanka Soukupová kontra Ministerstvo zemědělství (Mezőgazdaság — EMOGA — 1257/1999/EK rendelet — Vidékfejlesztési támogatás — A korengedményes nyugdíjazás támogatása — A mezőgazdasági üzemet átruházó, legalább 55 éves, de a rendes nyugdíjkorhatárt még el nem érő személy — A „rendes nyugdíjkorhatár” fogalma — A nyugdíjkorhatárt nemtől, illetve nők esetében a felnevelt gyermekek számától eltérően meghatározó nemzeti szabályozás — Az egyenlő bánásmód és a hátrányos megkülönböztetés tilalmának általános elve)

1.6.2013   
            
            
               HU
            
            
               Az Európai Unió Hivatalos Lapja
            
            
               C 156/7
            
         A Bíróság (harmadik tanács) 2013. április 11-i ítélete (a Nejvyšší správní soud (Cseh Köztársaság) előzetes döntéshozatal iránti kérelme) — Blanka Soukupová kontra Ministerstvo zemědělství
   (C-401/11. sz. ügy) (1)
   
   (Mezőgazdaság - EMOGA - 1257/1999/EK rendelet - Vidékfejlesztési támogatás - A korengedményes nyugdíjazás támogatása - A mezőgazdasági üzemet átruházó, legalább 55 éves, de a rendes nyugdíjkorhatárt még el nem érő személy - A „rendes nyugdíjkorhatár” fogalma - A nyugdíjkorhatárt nemtől, illetve nők esetében a felnevelt gyermekek számától eltérően meghatározó nemzeti szabályozás - Az egyenlő bánásmód és a hátrányos megkülönböztetés tilalmának általános elve)
   2013/C 156/10
   Az eljárás nyelve: cseh
   
      A kérdést előterjesztő bíróság
   
   Nejvyšší správní soud
   
      Az alapeljárás felei
   
   
      Felperes: Blanka Soukupová
   
      Alperes: Ministerstvo zemědělství
   
      Tárgy
   
   Előzetes döntéshozatal iránti kérelem — Nejvyšší správní soud — Az Európai Mezőgazdasági Orientációs és Garanciaalapból (EMOGA) nyújtandó vidékfejlesztési támogatásról, valamint egyes rendeletek módosításáról, illetve hatályon kívül helyezéséről szóló, 1999. május 17-i 1257/1999/EK tanácsi rendelet (HL L 160., 80. o.; magyar nyelvű különkiadás 3. fejezet, 25. kötet, 391. o.) 11. cikkének, valamint az egyenlő bánásmód általános elvének és a hátrányos megkülönböztetés tilalma általános elvének értelmezése — A gazdálkodásból történő korengedményes nyugdíjazás támogatása, amelyet a mezőgazdasági üzemet átruházó, olyan személynek lehet nyújtani, aki az átruházás időpontjában legalább 55 éves, de még nem érte el a rendes nyugdíjkorhatárt — A „rendes nyugdíjkorhatár” fogalma — Olyan nemzeti jogszabály, amely eltérően határozza meg a nyugdíjkorhatárt a nem alapján, valamint a nők esetében a felnevelt gyermekek száma alapján.
   
      Rendelkező rész
   
   Nem összeegyeztethető az uniós joggal és az egyenlő bánásmód, valamint a hátrányos megkülönböztetés tilalmának általános elvével az, hogy az érintett tagállam a nemzeti nyugdíjrendszer nyugdíjjogosultsághoz előírt életkorra vonatkozó rendelkezéseinek alkalmazásával az Európai Mezőgazdasági Orientációs és Garanciaalapból (EMOGA) nyújtandó vidékfejlesztési támogatásról, valamint egyes rendeletek módosításáról, illetve hatályon kívül helyezéséről szóló, 1999. május 17-i 1257/1999/EK tanácsi rendelet 11. cikke (1) bekezdésének második francia bekezdése értelmében vett „rendes nyugdíjkorhatárt” a mezőgazdasági korengedményes nyugdíjazáshoz nyújtott támogatást kérelmezők esetében nemüktől, illetve női kérelmezők esetében az általuk felnevelt gyermekek számától függően eltérően határozzák meg.
   
      (1)  HL C 311., 2011.10.22.